ગત તા.1 સપ્ટેમ્બરથી રાજકોટમાં રેસકોર્સના મેદાનમાં યોજાયેલા પાંચ દિવસના મેળાનું ગઈકાલે રાત્રે સમાપન થયું છે. જિલ્લા કલેકટર ડો.વિક્રાંત પાંડે અને પ્રાંત અધિકારી એ.ટી. પટેલના માર્ગદર્શન હેઠળ મેળાની સંપૂર્ણ વ્યવસ્થા ગોઠવવામાં આવી હતી અને કોઈ મોટી ઘટનાને બાદ કરતાં લોકોએ મન ભરીને મેળાની મોજ માણી હતી. પાંચ દિવસના આ મેળામાં રાજકોટ ઉપરાંત સૌરાષ્ટ્રભરમાંથી લોકો મોટી સંખ્યામાં ઉમટી પડયા હતા અને 10 લાખથી વધુ લોકોએ મેળાની મોજ માણી હોવાનું તંત્ર દ્વારા જણાવાઈ રહ્યું છે.